
ZAPISNIK
s 23. sjednice Vijeća Mjesnog odbora Vidovec
održane u ponedjeljak, 25. travnja 2023. u 20,00 sati

u objektu MS Vidovec, Vidovec 31 
 
NAZOČNI ČLANOVI:
Bernarda Hukman, Josip Huzanić, Božidar Jambrešić, Đurđica Todić i Mario Komušar

Predsjedava: Božidar Jambrešić
Zapisnik vodi: Josip Huzanić
 
Vijeće usvaja Zapisnik 22. sjednice Vijeća održane 23. ožujka 2023. na temelju glasanja  svih prisutnih vijećnika.

Predsjednik konstatira da je prisutno 5 od 5 članova Vijeća, što znači da Vijeće može pravovaljano odlučivati te otvara 23. sjednicu Vijeća Mjesnog odbora Vidovec.

Na prijedlog predsjednika Vijeće jednoglasno utvrđuje sljedeći


DNEVNI RED

1. Pravila MO Vidovec – donošenje
2. Poslovnik MO Vidovec – donošenje
3. Tekuća problematika
4. Pitanja, prijedlozi i obavijesti

Ad.1 	Pravila MO Vidovec – donošenje

Predloženom se dodaje se st.(4), članka 9 koji glasi: “Dan Mjesnog odbora Vidovec je 15. lipnja.”
Prijedlog je jednoglasno usvojen.

Ad.2 	Poslovnik MO Vidovec – donošenje

Prijedlog je jednoglasno usvojen.


Ad.3 	Tekuća problematika

Predsjednik izvještava:

Na dojavu građana iz Markuševečkog Popovca obavljeno je čišćenje korita potoka od mosta u Ulici Mark. Popovec do dječjeg igrališta u ulici Markuševečki Popovec.

Proslijeđen je upit mještana Markuševečkog Popovca zbog čega je uklonjen uspornik, mjerodavni odgovaraju zbog zahtjeva pojedinih mještana koji su imali neugodnosti zbog istog.

Više puta je tržena sanacija slomljenog znaka kod PŠ Vidovec zbog opasnosti po djecu. do danas nije popravljeno.

U ulici Vidovec kod kbr. 81, odnosno u ulici Vidovec 74-80 instaliran je prometni znak obavezni smjer. Poslan je upit Policiji i komunalnom redaru koji zaključuju da znak nije obavezujući. Vijeće upozorava o opasnosti koje nepropisno postavljanje znaka može prouzročiti čak i prometnu nesreću u kojoj je onda problematično utvrditi krivca za nesreću. 
Slijedom navedenog gđa. Hukman traži pisani odgovor od komunalnog redara te kopiju zapisnika s izvida te pripadajuće Rješenje.
	Očekuje se realizacija montaže antistresne podloge za PŠ Vidovec.
	U tijeku je natječaj za odabir izvođača radova za ograde i potporne zidove u ulici Vidovec kbr. 180 i 218. Očekivani početak radova je za mjesec dana.
	Asfalterski program je odobren.
Nastavno na traženo iz prošle sjednice, a vezano uz kanalizaciju koja se financira sredstvima GČ Podsljeme odgovoreno je:
· da je u tijeku izrada nove građevinske dozvole što se očekuje u ljeto ove godine
· izrađen je novi troškovnik koji je znatno veći od prethodnog
Predsjednik VGČ Podsljeme govori kako će se realizirati oko 1050m vodovoda i kanalizacije u koju je uz Ulicu Vidovec uključena i ulica Veliki Cebići.

Ad 4. Pitanja, prijedlozi i obavijesti
Vijeće smatra da je realizacija akcija na području VMO Vidovec slaba, odnosno da čini svega par posto od planiranog.
Traži se pisano objašnjenje o utrošenim sredstvima na području VMO Vidovec.

Traži se produženje šetnice. Predsjednik izvještava kako je upitao komunalnog redara za produljenje šetnice sjeverno od mosta u ulici Komušari.
Komunalni redar odgovara kako postoji dokument-Rješenje Vodoprivrede kojom se  odobrava vlasniku gradnja do potoka čime je onemogućeno širenje šetnice. 
Traži se pisano očitovanje komunalnog redara te dokaz o postojanju Rješenja.
Izvršena je akcija sanacije dječjeg igrališta u Markuševečkom Popovcu.

Sjednica završava u 20.40 sati.

KLASA: 024-08/23-003/817
URBROJ: 251-13-11-2/003-23-2
Zagreb, 17. travnja 2023.

Zapisnik obradila:
Mirela Gašpert Bertić 

Zapisnik sastavio:
   Josip Huzanić    

Predsjednik MO Vidovec: 
                                                                                                   Božidar Jambrešić 

